text: আকালের সন্ধানে (In Search of a Famine) মৃণাল সেন পরিচালিত একটি বাংলা চলচ্চিত্র । এই চলচ্চিত্রটি মুক্তি পেয়েছিল ১৯৮০ সালে ।
  
  বিষয়বস্তু 
  চলচ্চিত্রের কলাকুশলীরা শুটিঙের জন্য দল বেঁধে একটি গ্রামে আসে । চলচ্চিত্রটির বিষয়বস্তু ছিল তেতাল্লিশের মন্বন্তর । তেতাল্লিশের মন্বন্তর হয়েছিল ১৯৪৩ সালে এবং এর ফলে পঞ্চাশ লক্ষ মানুষের মৃত্যু ঘটেছিল । ছবির মাধ্যমে সেই সময়ের মানুষের চরম দুঃখজনক অবস্থাকে তুলে ধরাই ছিল তাদের লক্ষ্য । 
  নানা অসুবিধা এবং উদ্বেগের মধ্যে দিয়ে শুটিং আরম্ভ হয় । শুটিঙের অবসরে কলাকুশলীদের মধ্যে নানা আলোচনা মজা চলতে থাকে । গ্রামের মানুষরা অবাক এবং সন্দেহের মধ্যে দিয়ে তাদের কাজকর্ম দেখে । ছায়াছবিটি যত এগিয়ে চলে তত নতুন করে তৈরি করা অতীতের সাথে বর্তমান অবস্থা মুখোমুখি হয় । ১৯৪৩ সালের সাথে ১৯৮০ সালের ঘটনার অদ্ভুত একটা সম্পর্ক তৈরি হতে দেখা যায় । এরই সাথে জড়িয়ে যায় একজন গ্রামের মহিলার ভাগ্য । যার দৃষ্টিভঙ্গি ছবিটিতে একটি আলাদা মাত্রা যোগ করে । তা হল ভবিষ্যৎ । এই অবস্থাটি ছিল আকালের সন্ধানীদের কাছে খুবই অনভিপ্রেত একটি অবস্থা ।
  
  কলাকুশলী ও অন্যান্য 
   প্রযোজনা - ডি কে ফিল্মস
   গল্প - অমলেন্দু চক্রবর্তী
   ক্যামেরা - কে কে মহাজন
   সঙ্গীত - সলিল চৌধুরি
  
  অভিনয় 
   ধৃতিমান চ্যাটার্জী (ছায়াছবির পরিচালক)
   স্মিতা পাতিল (নিজ চরিত্রে)
   গীতা সেন
   রাজেন তরফদার (হরেন)
   শ্রীলা মজুমদার (দুর্গা)
   রাধামোহন ভট্টাচার্য (শিক্ষক)
   জয়ন্ত চৌধুরী
   দীপঙ্কর দে (নিজ চরিত্রে)
   জোছন দস্তিদার
   সত্য ব্যানার্জী
   দেবীকা মুখার্জী
   রেবা রায়চৌধুরী
  
  পুরস্কার 
   জাতীয় পুরস্কার - সেরা ছবি
   জাতীয় পুরস্কার - সেরা পরিচালনা (মৃণাল সেন)
   জাতীয় পুরস্কার - সেরা স্ক্রীন প্লে (মৃণাল সেন)
   জাতীয় পুরস্কার - সেরা সম্পাদনা (গঙ্গাধর নস্কর)
   বার্লিন চলচ্চিত্র উৎসব - রুপোর ভালুক
  
  তথ্যসূত্র
  
  বহিঃসংযোগ 
   মৃণাল সেনের উপরে ওয়েবসাইট
   আইএমডিবি
  
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:ভারতীয় চলচ্চিত্র
  বিষয়শ্রেণী:মৃণাল সেন পরিচালিত চলচ্চিত্র
  বিষয়শ্রেণী:মৃণাল সেনের চিত্রনাট্য
  বিষয়শ্রেণী:১৯৮০-এর দশকের বাংলা ভাষার চলচ্চিত্র
  বিষয়শ্রেণী:দুর্ভিক্ষ সম্পর্কে চলচ্চিত্র
title: আকালের সন্ধানে